Regio XIII Sycaena
Regio tertia decima (e quattuordecim urbis Constantinopolis regionibus Theodosianis) suburbium Sycas comprehendit. Sic in Notitia urbis Constantinopolitanae describitur: Tertiadecima regio Sycena est, quae sinu maris angusto divisa societatem urbis navigiis frequentibus promeretur; tota lateri montis adfixa praeter unius plateae tractum, quam subiacentium eidem monti litorum tantum praestat aequalitas. Continet in se: Ecclesiam. Thermas Honorianas. Forum Honorianum. Theatrum. Navalia. Domos quadringentas triginta unam. Porticum maiorem unam. Balneas privatas quinque. Pistrinum publicum unum. Pistrina privata quattuor. Gradus VIII. Curatorem unum. Vernaculum unum. Collegiatos XXXIII. Vicomagistros quinque.